Þingræður haldnar á Alþingi Íslendinga



Herra forseti. Ég gat um það áðan að ég hef dregið til baka til 3. umr. tvær brtt.. nr. 2 og nr. 3 á þskj. 559. ef ég man rétt. Um þessar brtt. ætla ég ekki að fara mörgum orðum. Ég vil aðeins vitna til þess sem segir í nál. varðandi það mál. Við höfðum talið nauðsynlegt að líta betur á mál þau er varða Landsvirkjun og fjárfestingar Landsvirkjunar. Ég hef í engu breytt því áliti mínu, en hitt er svo annað mál. að það skiptir í því sambandi ekki meginmáli hvort lántökuheimildin er 800 millj. eða 860 millj. Aðalatriði málsins er það, að menn líti betur á þau mál sem að Landsvirkjun snúa. Vænti ég þess og treysti því að svo verði gert. Varðandi 3. brtt. er það að segja. að ekki höfðu komið fram upplýsingar um í hvað átti að nota það fjármagn sem þar um ræðir. Hins vegar er gert ráð fyrir því í frv. að fjvn. fjalli um notkun þessara heimilda. Ég veit að nm. treysta því, ef þörf er fyrir frekara fjármagn í þessu sambandi. sem ég efast ekki um. en okkur var ekki kunnugt um í hvað ætti að nota það. að það muni fá meðhöndlun í fjvn. Þar eiga allir stjórnmálaflokkar sína fulltrúa, þannig að menn geta þá fylgst með frekari framvindu mála og fengið upplýsingar frá þeim mönnum í sambandi við málið. Ég vil aðeins ítreka að ég hef ákveðið í samráði við meðnm. mína að draga þessar tvær tillögur til baka.



Herra forseti. Við 2. umr. fékk ekki náð fyrir augum hv. þdm. till. sem við fluttum fjórir hv. þdm. um að ábyrgjast 15 millj. kr. lán til Verslunarskóla Íslands vegna byggingar nýs skólahúss í Kringlumýri við Ofanleiti. Ég leyfi mér, herra forseti, að flytja hér við 3. umr. brtt. - það eru sömu flm. - um að ábyrgðin verði ekki 15 heldur 10 millj. Ég vek athygli á að hér er aðeins um að ræða ábyrgð fyrir byggingu skóla sem er sennilega ódýrasti skólinn fyrir íslenska ríkið. Það var sagt áðan úr þessum ræðustól af hv. 3. þm. Austurl., formanni fjh.- og viðskn., þegar hann dró till. sína til baka um lækkun á lántöku úr 860 í 800, að það skipti kannske ekki meginmáli hvort upphæðin væri 860 eða 800. Þá trúi ég því ekki að mönnum finnist það skipta meginmáli hvort ábyrgð ríkissjóðs er 10 millj. meiri eða minni, - ég tala nú ekki um þegar það er nokkuð öruggt að ríkissjóður þarf aldrei að borga það fé. Ég leyfi mér að flytja till. skriflega og fer fram á að forseti veiti afbrigði, en það eru sömu flm. á till. og þeirri sem flutt var við 2. umr.



Herra forseti. Þó að ég hafi greitt atkv. áðan gegn till. um heimild til að veita ábyrgð vegna láns í þágu Verslunarskólans og ætli mér að gera það enn á ný við 3. umr. vil ég taka það fram að ég er ekki að taka efnislega afstöðu til þess hvort slík ábyrgðarveiting geti átt rétt á sér eða ekki. En sannleikurinn er sá. að þetta erindi kemur ekki í hendur okkar fyrr en núna á allra seinustu dögum. Það hefur enginn tími gefist til að ræða við þá sem hér eiga hlut að máli. Ég hef ekki fengið neinar upplýsingar um hvort um málið hafi verið fjallað í menntmrn.. það hefur í öllu falli enginn rætt við mig um þetta mál. en hvort eitthvað hefur verið rætt við fjvn. eða fjhn. skal ég ekki segja. Ég tel að málið sé sem sagt því miður ekki nægilega rækilega undirbúið og þurfi nánari skoðunar við. En það gefst þá hugsanlega tækifæri til að líta betur á málið. væntanlega á næsta þingi. Það liggur ekkert fyrir um það á mínum pappírum hvort hér er um mjög brýnt mál að ræða eða hvort hugsanlegt er að þetta gæti komið inn í fjárlagaafgreiðslu á næsta hausti. Ég held sem sagt að málið liggi einfaldlega þannig fyrir að það sé allt of seint fram komið til þess að það sé hægt að taka það inn í lánsfjáráætlun.



Herra forseti. Út af orðum hæstv. fjmrh. vil ég vekja athygli hans á því. að þetta erindi frá Verslunarskóla Íslands kom til fjh.- og viðskn. á sama tíma og þau lánsfjárlög sem við erum að afgreiða hér nú. Við höfum því hatt svipaðan tíma til að skoða lánsfjárl. og þetta erindi frá Verslunarskóla Íslands. Það er nákvæmlega sami tími. Ég er sannfærður um að við mundum vilja hafa ýmislegt öðruvísi í lánsfjárlögunum ef við hefðum fengið tíma til þess, ef þau hefðu verið lögð fram hér á Alþingi eins og lög gera ráð fyrir í októbermánuði á s.l. ári.



Herra forseti. Ég vil byrja á að þakka hv. fjh.- og viðskn. fyrir skjóta afgreiðslu þessa máls. Að öðru leyti ætla ég ekki að fjölyrða um efni þess. Fram hafa komið mjög eindregnar óskir um að gjalddagi veggjalds verði síðar á árinu en ákveðið er í frv. Með tilliti til þess hversu seint lögin eru nú afgreidd þykir okkur samgrh. eðlilegt að verða við óskum um að gjalddaginn sé fluttur til, en síðan komi það til nánari athugunar hvort gjalddaginn verði þá framvegis aðeins síðar á árinu en lögin gera ráð fyrir. Því höfum við samgrh. leyft okkur að flytja svofellda till. við frv.: „1. Aftan við 1. mgr. 2. gr. bætist nýr málsliður svohljóðandi: Fjmrh. getur ákveðið með reglugerð að gjalddagi og eindagi veggjalda sé síðar á árinu en að framan greinir. 2. Ákvæði til bráðabirgða orðist svo: Á árinu 1983 skal gjalddagi veggjalda vera 1. júní og eindagi 1. júlí.“ Þetta er sem sagt seinkun um tvo mánuði, og má auðvitað til sanns vegar færa að þegar af tæknilegum ástæðum eru þær dagsetningar sem nefndar eru í frv. fullsnemma á árinu. Ég vil leyfa mér, herra forseti, að leggja fram þessar skriflegu brtt.



Herra forseti. Svo hratt gengu mál hér rétt áðan að nefndarstörfum um þetta mál lauk hér í húsinu fimm mínútum fyrir kl. 5. Formaður n. gaf út sitt nál. fyrir hönd meiri hl. Frsm. minni hl. hafði ekki tíma til þess því að hann þurfti að vera kominn í ræðustólinn að fimm mínútum liðnum. Hann var í ræðustól í nokkuð langan tíma, um það bil hálftíma, en engu að síður var þetta mál tekið til afgreiðslu án þess að gæfist tækifæri til að gefa út nál. minni hl. og flytja brtt. sem hugsuð var við þetta frv. Það er því ósk mín að umr. verði frestað til morguns þannig að það gefist tækifæri til að vinna þetta mál eins og eðlilegt er og minni hl. fái tækifæri til að koma sínu nál. fram, þó við 3. umr. sé, og brtt.

Forseta urðu á mistök í sambandi við þetta mál og hann fellst á beiðni um frestun málsins.



Herra forseti. Við umr. um þetta mál í gær kom fram sú skoðun mín og heilbr.og trmrn. að það væri til lagaheimild til að framkvæma þær breytingar á greiðslum sjúkrasamlaga fyrir tannlæknakostnað sem rætt hefur verið um og því væri þetta frv. óþarft. Í umr. um málið í gær kom einnig fram, að hv. alþm. óskuðu eftir upplýsingum um málið. Mér er kunnugt um að fyrir liggja hjá fjárlaga- og hagsýslustofnun ítarlegar greinargerðir um þetta mál og mér er einnig kunnugt um að heilbr.- og trmrn. hefur ýmislegt við þær greinargerðir að athuga. Ég veit ekki til þess að þessar grg. hafi borist hv. þm. síðan við ræddum málið í gær né heldur að þær hafi verið teknar fyrir alveg sérstaklega. Ég mun ekki taka þátt í atkvgr. um þetta mál við svo búið.



Ég vek athygli á að ég get ekki haldið umr. lengi áfram. Hér hafa fundir verið sóttir ákaflega fast og það er búið að boða kvöldfund - þann fjórða hygg ég í röð - í kvöld. Það er alveg nauðsynlegt að menn fái sæmilegt matarhlé, þannig að ég get ekki leyft langa umr. hér, en aðeins örstutta.



Herra forseti. Ég mæli hér fyrir nál. frá félmn. Nd. um frv. til l. um breyt. á lögum nr. 51/1980 um Húsnæðisstofnun ríkisins. Hér er um að ræða brbl. sem sett voru s.l. sumar, 27. júlí 1982. og eins og hv. þm. er sjálfsagt kunnugt fjalla fyrst og fremst um tvö atriði: Annars vegar skal létta af sveitarfélögum kaupskyldu á íbúðum í verkamannabústöðum byggðum fyrir 1. júlí 1980. en láta þau njóta forkaupsréttar í staðinn. Þetta var mikilvægt atriði frá hendi sveitarfélaga og Samband ísl. sveitarfélaga lagði mikla áherslu á að þetta væri sett í brbl. Hins vegar skyldi sníða af annmarka á reglum laganna um innkaup og endursölu þessara íbúða, sem komið hafa í ljós í framkvæmd og hindrað eðlilega sölu. Það var einkum haft í huga að koma í veg fyrir stökkbreytingar á verðlagningu íbúðanna miðað við ástand á húsnæðismarkaði á viðkomandi stöðum. Nefndin hefur lagt mikla vinnu í þetta frv. og fengið um það umsögn frá Sambandi ísl. sveitarfélaga. Þjóðhagsstofnun og Byggingarfélagi alþýðu í Hafnarfirði. Á fund til n. komu tilkvaddir aðilar. svo sem eins og framkvæmdastjóri Sambands ísl. sveitarfélaga, fulltrúi frá Húsnæðisstofnun. Sigurður E. Guðmundsson, og Skúli Sigurðsson og Sigurður Snævarr frá Þjóðhagsstofnun. Því er ekki að leyna að nm. höfðu ýmislegt að athuga við þetta frv. og var lögð mikil vinna í útreikninga, sérstaklega varðandi verðbótaþátt og uppfærslu verðs vegna sölu á eldri íbúðum. Ég ætla ekki, herra forseti. að eyða tíma Nd. í málið. Brtt. sem n. varð sammála um að flytja á þskj. 573 eru þrjár. Í fyrsta lagi er gerð brtt. í sambandi við breytingu á forkaupsrétti á öllum íbúðum og í öðru lagi er við 67. gr. laganna gerð till. um nokkra breytingu. Eins og kemur fram í 4. gr. laganna er reiknað með að það sé stjórn verkamannabústaða sem skal fyrir hönd sveitarfélaga endurselja íbúðina á upphaflegu kostnaðarverði. á því kaupverði sem fyrri eigandi greiddi fyrir hana að viðbættri hækkun samkv. byggingarvísitölu til endursöludags. Við leggjum til að matsmenn félagslegra íbúða meti endursöluverð allra félagslegra íbúða samkv. 54.–65. gr. og taki tillit til byggingarkostnaðar á þeim tíma sem mat fer fram. markaðsverðs íbúða í sveitarfélaginu. ástands íbúða við sölu og aldurs íbúðar. og sveitarstjórn geti falið stjórn verkamannabústaða að annast endursölu íbúða. 3. brtt. er um ákvæði til bráðabirgða, um að 3. gr. brbl.. þ.e. varðandi 66. gr. húsnæðismálalaga. falli úr gildi 1. jan. 1984. Til að tefja ekki tímann held ég að ég vísi að öðru leyti í nál.. sem skýrir þetta atriði nánar. og ég mun þess vegna ekki eyða fleiri orðum í þetta nema tilefni gefist til. Nefndin leggur til að frv. verði samþ. með þessum brtt.